La batea

La batea (Ar bailh e brezhoneg) zo ur ganaouenn spagnolek savet, ton ha son, gant ar sonaozer kuban Tony Taño.

Un doare all, gant komzoù disheñvel, zo bet brudet gant ar strollad chileat Quilapayún.

Doare Tony Taño
Ur c'han da zañsal n'eo ken, digarez d'an dud da hejañ o c'horf.
Mira la batea, como se menea (Sell er bailh, evel ma fiñv)
como se menea el agua en la batea (evel ma fiñv an dour er bailh)
Kanet e vez c'hoazh gant Pupy y los Que Son Son, hag Omara Portuondo.

Doare Quilapayun
Adkemeret eo bet an dañs brudet met ur ster all zo bet roet d'ar bailh ha d'an dour : binvioù jahinañ e oant en amzer diktatouriezh Augusto Pinochet... ha n'eo ket da walc'hiñ an dud jahinet.

Lakaet eo bet ar ganaouenn war ar bladenn vinil Adelante ! a oa bet enrollet gant Quilapayún ha deuet er-maez e 1975 e Bro-C'hall. Teirvet kanaouenn tu B ar bladenn an hini eo, just war-lerc'h Sonatina hag a-raok Otoño.

La batea a oa bet savet meur a zoare anezhi a-benn kas d'he selaouerien ur gemennadenn disheñvel war ar pezh a c'hoarveze e Chile ; n'eus nemet tri anezhe hag a oa bet enrollet :
 hini 1971 a gaver er bladenn Vivir como él,
 hini 1975,
 hini 1992, savet gant Hernán Gómez ha Rodolfo Parada hag a gaver e-barzh Latitudes.

Gerioù doare 1975 ar ganaouenn a zo kaoz enne eus "los cuatro pinganillasN'eo ket gwall aes treiñ e brezhoneg ar ger "pinganilla" a vez graet gantañ e Chile : tud dister marteze ?  Ar ger "pinganilla" war al lec'hienn Diccionario Etimológico." Merino, Mendoza, Augusto ha Gustavo, da lâret eo :
 Santiago José Toribio Merino Castro (1915-1996), amiral ha penngomandant morlu Chile ha kenaozer taol-stad an 11 a viz Gwengolo 1973 ouzh Salvador Allende,
 Augusto Pinochet (1915-2006), penngomandant lu Chile ha pennañ aozer an taol-stad,
 Gustavo Leigh Guzmán (1920-1999), pennjeneral aerlu Chile ha kenaozer an taol-stad,
 César Leonidas Mendoza Durán (1918-1996), penngomandant Carabineros de Chile (Archerien Chile) ha kenaozer an taol-stad ivez.

Pennadoù kar
 https://es.wikipedia.org/wiki/La_batea_/_Soy_del_pueblo
 https://es.wikipedia.org/wiki/La_batea_/_Tío_Caimán

Liammoù diavaez
Doare Tony Taño
 kanet gant Tony Taño : 
 gant Omara Portuondo : https://www.youtube.com/watch?v=YbSqvlfLzvg
Doare Quilapayun:
  Lenn ar gerioù ha selaou ur bommig eus La batea war gQuilapayún - Sitio oficial.
 Quilapayún o kanañ La Batea 

 Notennoù ha daveennoù 

Rummad:Kanaouennoù spagnolek
Rummad:Kanaouennoù Kuba
Rummad:Quilapayún